ระเบียบสํานักนายกรัฐมนตรี

ว่าด้วยการดําเนินการตามแผนงานหรือโครงการภายใต้พระราชกําหนดให้อํานาจกระทรวงการคลังกู้เงิน

เพื่อแก้ไขปัญหา เยียวยา และฟื้นฟูเศรษฐกิจและสังคม ที่ได้รับผลกระทบจากการระบาด

ของโรคติดเชื้อไวรัสโคโรนา 2019 พ.ศ. 2563

(ฉบับที่ 2) พ.ศ. 2564

----------------------------------------------------

โดยที่เป็นการสมควรแก้ไขเพิ่มเติมระเบียบสํานักนายกรัฐมนตรี ว่าด้วยการดําเนินการตามแผนงานหรือโครงการภายใต้พระราชกําหนดให้อํานาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคม ที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563 อาศัยอํานาจตามความในมาตรา 7 วรรคสาม ประกอบกับมาตรา 8 (5) แห่งพระราชกําหนด ให้อํานาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคม ที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563 คณะรัฐมนตรีโดยข้อเสนอแนะของคณะกรรมการกลั่นกรองการใช้จ่ายเงินกู้จึงมีมติเมื่อวันที่ 20 กรกฎาคม พ.ศ. 2564 วางระเบียบไว้ดังต่อไปนี้


ข้อ ๑ ระเบียบนี้เรียกว่า “ระเบียบสํานักนายกรัฐมนตรี ว่าด้วยการดําเนินการตามแผนงาน หรือโครงการภายใต้พระราชกําหนดให้อํานาจกระทรวงการคลังกู้เงินเพื่อแก้ไขปัญหา เยียวยา และฟื้นฟู เศรษฐกิจและสังคม ที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2503 (ฉบับที่ 2) พ.ศ. 2564”


ข้อ ๒ ระเบียบนี้ให้ใช้บังคับตั้งแต่วันที่ 20 กรกฎาคม พ.ศ. 2564 เป็นต้นไป 


ข้อ ๓ ให้เพิ่มความต่อไปนี้เป็นวรรคสองของข้อ 7 แห่งระเบียบสํานักนายกรัฐมนตรี ว่าด้วยการดําเนินการตามแผนงานหรือโครงการภายใต้พระราชกําหนดให้อํานาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคม ที่ได้รับผลกระทบจากการระบาดของโรคติดเชื้อไวรัส โคโรนา 2019 พ.ศ. 2563 พ.ศ. 2563

“ในกรณีที่เป็นโครงการที่ต้องใช้เงินกู้เป็นสกุลเงินตราต่างประเทศ ให้สํานักงานบริหารหนี้สาธารณะ มีหน้าที่และอํานาจจัดทําระบบการเบิกจ่ายเงินกู้ รวมทั้งกําหนดหลักเกณฑ์หรือวิธีการปฏิบัติที่เกี่ยวข้อง”


ข้อ ๔ ให้ยกเลิกความในข้อ 20 แห่งระเบียบสํานักนายกรัฐมนตรี ว่าด้วยการดําเนินการตามแผนงานหรือโครงการภายใต้พระราชกําหนดให้อํานาจกระทรวงการคลังกู้เงินเพื่อแก้ไขปัญหา เยียวยา 2019 และฟื้นฟูเศรษฐกิจและสังคม ที่ได้รับผลกระทบจากการระบาดของโรคติดเชื้อไวรัสโคโรนา พ.ศ. 2563 พ.ศ. 2563 และให้ใช้ความต่อไปนี้แทน 

“ข้อ 20 ให้สํานักงานบริหารหนี้สาธารณะนําเงินกู้ฝากบัญชีเงินฝากกระทรวงการคลัง ชื่อบัญชี “เงินกู้ตามพระราชกําหนดกู้เงินเพื่อแก้ไขปัญหา COVID-19”

ในกรณีที่กระทรวงการคลังกู้เงินเป็นสกุลเงินตราต่างประเทศ และหน่วยงานเจ้าของโครงการมีความจําเป็นต้องใช้จ่ายเงินกู้เพื่อดําเนินโครงการเป็นสกุลเงินตราต่างประเทศ ให้สํานักงานบริหารหนี้สาธารณะ นําเงินกู้ฝากบัญชีสําหรับใช้ในโครงการดังกล่าวกับสถาบันการเงินตามที่กระทรวงการคลังกําหนดโดยใช้ชื่อบัญชี “เงินกู้สกุลเงินตราต่างประเทศตาม พ.ร.ก. COMID-19 2563”

เมื่อหน่วยงานเจ้าของโครงการดําเนินโครงการเสร็จสิ้นครบทุกโครงการแล้ว หรือไม่มีความจําเป็นที่จะต้องใช้จ่ายเงินกู้ตามโครงการอีก ให้สํานักงานบริหารหนี้สาธารณะนําเงินที่เหลือในบัญชีตามวรรคหนึ่ง และวรรคสองส่งคืนคลังและปิดบัญชีดังกล่าว”


ผู้มีอํานาจลงนาม -                                                                                                                                       ประกาศ ณ วันที่ 23 กรกฎาคม พ.ศ. 2564

 

                                                                                                                                                พลเอก ประยุทธ์ จันทร์โอชา

                                                                                                                                                         นายกรัฐมนตรี